 Akizungumza na gazeti hili jana Katibu Mkuu wa TFF, Selestine Mwesigwa aliwatakia kila la heri Yanga huku akiwasisitiza umuhimu wa kuzingatia nidhamu kwa ajili ya kufanya vizuri.Alisema TFF ina imani kubwa na timu hiyo kuwa itawakilisha vyema kutokana na kuonesha mwenendo mzima wa kufanya vizuri katika michuano ya Ligi Kuu Tanzania bara.“Tuna imani kubwa na Yanga inao uwezo wa kupata matokeo mazuri ugenini, kwa sababu tukiangalia katika michezo ijayo ya ligi wamekuwa wakifanya vizuri, tunawatakia kila la heri,” alisema.Kikosi cha wachezaji 21 na viongozi saba wa benchi la ufundi wanatarajiwa kuwasili Mauritius wakati wowote tayari kwa mchezo huo wa kesho kutwa utakaochezwa saa 10:00 jioni kwa saa za Tanzania.Yanga itacheza mchezo huo wa kwanza ugenini ikiwa ni raundi ya awali, na ule wa marudiano utachezwa Dar es Salaam Februari 28, mwaka huu.